Број: 679/2021-03

Датум: 12.06.2021. године

**СКУПШТИНА ГРАДА НИША**

**- Председнику Бобану Џунићу -**

**Предмет:** Предлог за допуну дневног реда

У складу са овлашћењем прописаним чланом 77. Пословника Скупштине града Ниша (''Службени лист града Ниша'', број 6/2017-пречишћен текст), Градско веће града Ниша упућује предлог да се дневни ред седнице Скупштине града Ниша, заказане за 17.06.2021. године, допуни следећим тачкама:

1. Предлог решења о усвајању Извештајa о пословању Апотекaрске установе Ниш по завршном рачуну за 2020. годину са Извештајем о извршењу плана рада и финансијског плана за 2020. годину
2. Предлог решења о усвајању Извештаја о раду са финансијским извештајем за 2020. годину, Центра за социјални рад „Свети Сава“ Ниш

Предлогe наведених аката, које Вам у прилогу достављамо, Градско веће Града Ниша је утврдило на седници одржаној дана 12.06.2021. године.

Управни одбор Апотекарске установе Ниш усвојио је извештај о пословању Апотекарске установе Ниш по завршном рачуну за 2020. годину са Извештајем о извршењу плана рада и финансијског плана за 2020. годину. Извештаји су сачињени у складу са Законом и прописима Града, као и циљевима садржаним у оснивачком акту и Програмом рада Установе. У складу са чланом 24 и 37 Статута Града Ниша, који прописују надлежност Скупштине града да разматра и усваја годишње извештаје о раду корисника буџета, односно установа и других јавних служби чији је оснивач, предлаже се допуна предлога дневног реда седнице Скупштине Града Ниша Извештајем о пословању Апотекaрске установе Ниш по завршном рачуну за 2020. годину са Извештајем о извршењу плана рада и финансијског плана за 2020. годину извештајима о пословању ове установе.

Управни одбор Центра за социјални рад „Свети Сава“ Ниш усвојио је Извештај о раду са финансијским извештајем за 2020. годину. Извештај о раду са финансијским извештајем за 2020. годину Центра за социјални рад „Свети Сава“ Ниш сачињен је у складу са законом и прописима Града, као и циљевима садржаним у оснивачком акту и активности установе одвијале су се према предвиђеном плану и програму ове установе.

Имајући у виду да је Извештај о раду са финансијским извештајем за 2020. Центра за социјални рад „Свети Сава“ Ниш сачињен у складу са законом и прописима Града, као и циљевима садржаним у оснивачком акту, предлаже се допуна предлога дневног реда седнице Скупштине Града Ниша Извештајем о раду са финансијским извештајем за 2020. Центра за социјални рад „Свети Сава“

На основу свега наведеног, предлаже се допуна дневног реда седнице Скупштине града Ниша, заказане за 17.06.2021. године.

**ПРЕДСЕДНИЦА**

 **Драгана Сотировски**